Arathorn I

Arathorn I er en fiktiv person fra J.R.R. Tolkiens litterære verden. Han var den tolvte høvding over Dúnedain.

Arathorn ble født i år 2696 i tredje tideverv og ble høvding etter at hans far Arassuil døde i år 2784. Hans regjeringstid er uten noen spesielle hendelser, ettersom folket i Eriador fortsatt kom seg etter Den Lange Vinteren. Men lengre sør på den andre siden av Tåkefjellene foregikk Krigen mellom dverger og orker som begynte da kongen av Durins folk, Thrór, ble drept av orken Azog. Etter at krigen sluttet i år 2799, ble Eriador trygg fra orkene i mange år, som betydde at ferdamennene hadde en relativ fredelig periode. Det var dog noen kamphandlinger med orker som hadde flyktet inn i Eriador, men de fleste hadde flyktet sørover mot Rohan.

Arathorn ble drept av ulver i år 2848, og ble etterfulgt av sin sønn, Argonui.

Litteratur
Tolkiens verden